Fegorno

La diadema pluvio aŭ fegorno (Phegornis mitchellii) estas specio de birdo en la familio de Ĥaradriedoj. Ĝi estas monotipa ene de la genro Phegornis. Ĝi troviĝas en Argentino, Bolivio, Ĉilio, kaj Peruo. Ties naturaj habitatoj estas subtropikaj aŭ tropikaj alt-altitudaj herbejoj kaj marĉoj.

alternative=Phegornis mitchellii 1849.jpg|eta|maldekstre|Phegornis mitchellii, 1849.
La diadema pluvio estas 16,5 ĝis 19 cm longa kaj pezas 28 ĝis 46 g. Ambaŭ seksoj estas similaj. Ilia beko estas nigra kaj iomete kurba. Iliaj kruroj kaj piedoj estas oranĝaj. La vizaĝo de la plenkreskulo estas nigra kun larĝa blanka superokulo kiu etendiĝas ĉirkaŭ la dorso de la kapo. Ilia krono estas nigra, ilia nuko brilruĝeca, la plej multaj el iliaj supraj partoj estas malhelbrunecgrizaj, kaj iliaj pugo kaj supravostaj kovriloj estas nigraj. La vosto estas nigra kun blankaj pintoj en la plumoj. Ilia gorĝo estas blanka, iliaj brusto, ventro kaj flankoj estas striecaj nigrablanke, kaj iliaj pugoj kaj subvostaj kovriloj estas senmarke blankaj. 

Junuloj estas multe pli senkoloraj ol plenkreskuloj. Iliaj supraj partoj estas plejparte brungrizaj kun cinamaj makuletoj kaj strioj. Ilia superokulo estas grizeca kaj ilia nuko estas nuanca je cinama aŭ ruĝeca koloroj. Sayers II, C. J. (2020). Diademed Sandpiper-Plover (Phegornis mitchellii), version 1.0. En Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 6an de Decembro, 2022 

 Referencoj 

 Eksteraj ligiloj 

 "Diademed plover"-Phegornis mitchellii filmetoj ĉe Internet Bird Collection
 Diademed sandpiper-plover photo gallery  VIREO (kun foto de ovodemeto)
 Photo-High Res ; Artikolo  borderland-tours

Kategorio:Ĥaradriedoj
Kategorio:Palearktisa faŭno
Kategorio:Birdoj de Sudameriko